Okresná prokuratúra Lučenec 
F. Lehára 12, 984 80 Lučenec 1

Sp. zn. : 1 Pv 177/12/6606	Lučenec, 13.6.2012
EEČ : 2-47-75-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 3 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
ako otec  dcéry XXXXX, nar. 11.11.2001 hoci bol podľa právoplatného rozsudku  Okresného súdu v XXXXX sp. zn. 10P 239/2009 z 09.09.2009 počnúc dňom  01.07.2009 povinný platiť zvýšené výživné  na dcéru mesačne v sume 150 € vždy do 20-teho dňa toho ktorého mesiaca vopred k rukám matky dieťaťa XXXXX, nar. XXXXX zo XXXXX, ktorá vyživovacia povinnosť mu bola ďalším právoplatným rozsudkom Okresného súdu v XXXXX pod č. 6P 16/2012 zo 06.03.2012 počnúc dňom 01.03.2012 znížená na sumu 100 € mesačne, ktorú bol povinný uhrádzať vždy do 15-teho dňa toho ktorého mesiaca vopred k rukám matky dieťaťa XXXXX, nar. XXXXX, ktoré povinnosti v XXXXX a inde riadne neplnil a za obdobie od 01.11.2011 do 31.05.2012 dlhoval na výživnom celkom 700 €, hoci bol trestným rozkazom OS v XXXXX sp. zn. 3T 178/09 z 12.11.2009, ktorý nadobudol právoplatnosť a vykonateľnosť 21.06.2010 uznaný vinným z prečinu zanedbania povinnej výživy podľa § 207 ods. 1, ods. 3 písm. b/ Tr. zákona
lebo zanikla trestnosť činu
Odôvodnenie:
	Vyšetrovateľom OR PZ v Lučenci bolo dňa 19.03.2012 pod č. ORP-168/OVK-LC-2012 začaté trestné stíhanie a zároveň vznesené obvinenie XXXXX, nar. XXXXX pre prečin  zanedbania povinnej výživy podľa §  207 odsek 1, odsek 3 písm. c/ Trestného zákona, ktorý mal spáchať spôsobom  a v rozsahu uvedenom v skutkovej  vete vo  výrokovej časti tohto uznesenia. 
	Vyšetrovateľ OR PZ v Lučenci ukončení vyšetrovania predložil dňa 04.03.2012 na okresnú prokuratúru návrh na zastavenie trestného stíhania z 01.06.2012, ktorý návrh odôvodnil splnením podmienok podľa § 86 písm. a/ Trestného zákona obvineným. 
	Po preskúmaní návrhu a obsahu vyšetrovacieho spisu vzťahujúceho sa na predmetnú trestnú vec som z výpovede obvineného XXXXX zo dňa 20.04.2012 zistil, že tento uznáva dlžnú sumu výživného a je ochotný túto v plnom rozsahu čo najskôr uhradiť v sume 600 €. Ďalej som z výpovede svedkyne - poškodenej XXXXX z 01.06.2012 zistil, že obvinený a zároveň povinný XXXXX jej začiatkom mesiaca máj 2012 poštovým peňažným poukazom zaplatil sumu 500 € a koncom mesiaca mája 2012 sumu 300 € ako dlžné sumy výživného, čím jej vyplatil celú dlžnú sumu vrátane mesiaca jún 2012, ďalej svedkyňa uviedla, že napriek neplateniu výživného jej dcéra netrpela núdzou. 
	Podľa § 86 písmeno a/  Trestného zákona  trestnosť činu zaniká aj vtedy  ak ide o prečin zanedbania povinnej výživy  podľa § 207 Trestného zákona, ak prečin nemal trvale nepriaznivé následky a páchateľ svoju povinnosť dodatočne  splnil skôr než  sa  súd odobral na záverečnú poradu. 
Podľa § 215 ods. 1 písm. h/ Tr. poriadku prokurátor zastaví trestné stíhanie ak zanikla trestnosť činu.
	Z uvedeného dôvodu nakoľko obvinený XXXXX splnil vyživovaciu povinnosť, preto bolo potrebné o jeho trestnom stíhaní za  prečin zanedbania povinnej výživy podľa § 207 odsek 1, odsek 3 písm. c/ Trestného zákona   rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Melo
prokurátor